open-index/open-wikipedia-markdown huggingface dataset:
Ջեքի (ֆիլմ, 2016)

**Ջեքի** (), ամերիկյան դրամատիկ կենսագրական ֆիլմ, որը նկարահանվել է չիլիացի ռեժիսոր՝ Պաբլո Լառաինի կողմից։ Համաշխարահային պրեմիերան կայացել է 2016 թվականի սեպտեմբերի 7-ին Վենետիկյան կինոփառատոնում։

## Սյուժե
Ֆիլմը պատմում է Ժաքլին Քենեդիի կյանքի իրադարձությունների մասին, և դրան հաջորդած իր ամուսնու՝ ԱՄՆ նախագահ Ջոն Ֆ․ Քենեդիի սպանությունը։ Պատմության սկզբի պատճառ է հանդիսանում, այն հարցազրույցը, որը վերցրել էր մի լրագրող, ԱՄՆ առաջին տիկնոջից, ողբերգական դեպքից հետո։ Ֆիլմի քաոսային բնույթն այն է, որ սյուժեում կա զարգացման որոշակի բացակայություն՝ մեր առջև առկա է նախագահի սպանության տեսարաններ, զոհերի հուղարկավորություն և հրաժեշտի պատրաստություն, որի ընթացքում հերոսուհին փորձում է հասկանալ, թե ինչ է տեղի ունեցել նրա հետ։

## Դերակատարներ
* Նատալի Փորտման - Ժաքլին Քենեդի
* Փիթեր Սարսգարդ - Ռոբերտ Քենեդի
* Գրետա Հերվինգ - Նենսի Թաքերման
* Բիլի Կրուդալ - լրագրող
* Ջոն Հըրթ - քահանա
* Ռիչարդ Գրանտ - Բիլ Ուոլթոն
* Քասպար Ֆիլիպսոն -  Ջոն Ֆ. Քենեդի
* Ջոն Քերոլ Լինչ - Լինդոն Բ․ Ջոնսոն
* Բեթ Հրանթ - Լեդի Բերդ Ջոնսոն
* Մաքս Քասելա - Ջեք Վալենթի

## Արտադրություն
Ֆիլմի նկարահանումները սկսվեցին 2015 թվականի դեկտեմբերի 15-ին, Փարիզում։

## Քննադատություն
Ֆիլմը ստացել  է գովերգական գնահատականներ քննադատների կողմից։ Rotten Tomatoes կայքում ֆիլմի վարկանիշը 89 % է գրախոսական քննադատների 274 կարծիքների հիման վրա։ Metacritic կայքում ֆիլմը ստացավ 100-ից 81 միավոր 52 կարծիքների հիման վրա, ինչը համապատասխանում է «Համընդհանուր ճանաչում» կարգավիճակին։

## Ճանաչում

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների կենսագրական դրամա ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2016 դրամա ֆիլմեր
Կատեգորիա:2016 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Fox Searchlight Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Գերմանական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Կատեգորիա:Ֆրանսիական ֆիլմեր
Կատեգորիա:Ֆրանսիայում նկարահանված ֆիլմեր
Կատեգորիա:Գերմանական անգլերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում Մասաչուսեթսում
Կատեգորիա:Ֆիլմեր, որոնց գործողությունները տեղի են ունենում Վիրջինիայում
Կատեգորիա:Ֆիլմեր, որոնց գործողությունները տեղի են ունենում 1963 թվականին
Կատեգորիա:Ֆիլմեր, որոնց գործողությունները տեղի են ունենում 1961 թվականին
Կատեգորիա:2010-ականների գերմանական ֆիլմեր
Սլոբոդան Պրալյակ

**Սլոբոդան Պրալյակ** (), բոսնիական ծագմամբ խորվաթ գեներալ, ով ծառայել է խորվաթական բանակում և Խորվաթիայի պաշտպանության խորհրդում։ Վերջինս Հերցեգ Բոսնա խորվաթական հանրապետության բանակն էր, որը գործել է 1992- 1995 թվականներին։ Պրալյակը մեղավոր է ճանաչվել    
Խորվաթ-բոսնիական պատերազմի ժամանակ դաժանությունների, պատերազմի օրենքների խախտման, մարդկության դեմ կատարված հանցագործությունների և Ժնևի կոնվենցիայի խախտման համար։ Մեղադրանքը ներկայացվել է 2017 թվականին՝ նախկին Հարավսլավիայի հարցերով միջազգային քրեական տրիբունալի կողմից։

Պրալյակը կամավոր միացել է նոր ձևավորված խորվաթական զինված ուժերին, երբ Խորվաթիայում 1991 թվականին սկսվեց Խորվաթիայի անկախության պատերազմը։ Պատերազմից առաջ և հետո նա եղել է ինժեներ, հեռուստա և ռադիոռեժիսոր, ինչպես նաև բիզնեսմեն։ Պրալյակը մեղադրվել և 2004 թվականինկամավոր կերպով հանձնվել նախկին Հարավսլավիայի հարցերով միջազգային քրեական տրիբունալին։ 2013 թվականին մեղադրվել է բոսնիացիների դեմ իրականացրած ցեղասպանության մեջ։ Նրան հետ միասին մեղադրվել են նաև խորվաթական բանակի 5 այլ սպաներ ևս և դատապարտվել 20 տարվա ազատազրկման։ 2017 թվականին նոյեմբերին դատավճռի հրապարակման ժամանակ, Պրալյակը դատարանում հայտարարել է, որ չի ընդունում դատավճիռը և ինքնասպանություն է գործել դատարանի դահլիճում՝ խմելով նախօրոք պատրաստված թույնը։

## Ծանոթագրություններ

Կատեգորիա:Զագրեբի համալսարանի շրջանավարտներ
Կատեգորիա:Խորվաթ պետական գործիչներ
Կատեգորիա:Ինքնասպաններ
Կատեգորիա:Գեներալներ
Կատեգորիա:Խորվաթ թատերական ռեժիսորներ
Կատեգորիա:Գործարարներ
Կատեգորիա:Կինոռեժիսորներ
Կատեգորիա:Զինվորական ծառայության սպաներ
Կատեգորիա:Ճարտարագետներ
Կատեգորիա:Բոսնիա և Հերցեգովինայի քաղաքական գործիչներ
Բրենդա Ֆրիքեր

**Բրենդա Ֆրիքեր** (, ), իռլանդացի դերասանուհի, «Օսկար» մրցանակի դափնեկիր (1990)։

## Կենսագրություն
Բրենդա Ֆրիքերը ծնվել է 1945 թվականին փետրվարի 17-ին Դուբլինում լրագրողի ընտանիքում։ Մինչ դերասանուհի դառնալը նա աշխատել է որպես օգնական խմբագիր իռլանդական «The Irish Times»-ում, ապագայում ցանկանում էր դառնալ լրագրող, ինչպես ծնողները։ Բայց հետո հետաքրքրությունները փոխվել են և նա տարվել է թատրոնով։ Բրենդան աշխատել է Իռլանդական թատրոնում, իսկ հետո Ազգային ակադեմիական թատրոնում, Շեքսպիրի Թագավորական թատրոնում և այլն։

Կինոյում նա առաջին անգամ հանդես է եկել 19 տարեկան հասակում «Կրքերի բեռը մարդկային է», ֆիլմում, որտեղ նրա դերը շատ փոքրիկ էր, նույնիսկ չի նշվել դերերում։ Բրենդան շատ է աշխատել բրիտանական հեռուստատեսությունում, նա «Աղետ» սերիալում ամենահայտնի դերասանն էր։ 1990 թվականին Ֆրիքերը ստացել է «Օսկար»-ի մրցանակ, «Իմ ձախ ոտքը» վերնագրով ֆիլմը տիկին Բրաունի դրամայի դերի կատարման համար։

Ունի մի շարք հաջողված ֆիլմեր որոնցից են՝ «Տանը մենակ 2» (1992), «Ես ամուսնացա մուրճով հանցագործի հետ» (1993), «Հրեշտակները դաշտի եզրին» (1994), Բրենդան վերսկսել է ակտիվ կարիերան հեռուստատեսությունում, նկարահանվել է բազմաթիվ հեռուստատեսային ֆիլմերում, ինչպես նաև «Աղետ» ֆիլմում և մի շարք դրվագներում, որտեղ նկարահանվել է 1980-ական թվականներին։

Բրենդների մասնակցությամբ վերջին հաջողված ֆիլմերն են՝ «Իսկ ներսում ես պարում եմ» (2004) և «Փակել շրջանակը» (2007)։ Բրենդան ամուսնացած է եղել դերասան Բարրի Դևիսի հետ, որից բաժանվել է 1990 թվականին։ Տվյալ պահին նա ապրում է Բրիստոլում իր գործընկերոջ՝ Ջոի հետ։

## Ֆիլմագրություն
* Առեղծված Ալբերտ Նոբբսը (2011)` Պոլլի
* Ջրհեղեղ (2011)` Դոտտի
* Փակել շրջանակը (2007)` Ռեյլլի տատիկը
* Ճանապարհ դեպի Տարան (2005)` Մոնա
* Կաթ (2005)՝ Նեն
* Իսկ ներսում ես պարում եմ (2004)՝ Այլին
* Վերոնիկայի թիկնապահները (2003)՝ Բերնի
* Ժամանակն է սպանելու (1996)՝ Էտել
* Անանուն սեր (1994)՝ Լիլի
* Հրեշտակները դաշտի եզրին (1994) Մեգգի Նելսոն
* Մահացու խորհուրդ (1994)՝ Այրիս
* Ես ամուսնացա մուրճով սպանողի հետ (1993)՝ Մերի Մակինզի
* Տանը մենակ 2 (1992)՝ Այգու աղավնիների կերակրողը
* Իմ ձախ ոտքը (1989)՝ Տիկին Բրաուն
* Ռոմանտիկ պատմություն պարահանդեսում (1982)՝ Բրիդի
* Մեղսագործ Դեյվը (1969)՝ դրվագ (դերերում չկա)

## Մրցանակներ
* 1990, «Օսկար» մրցանակ, երկրորդ պլանի լավագույն կին դերասան «Իմ ձախ ոտքը» ֆիլմի համար։

## Ծանոթագրություններ

## Արտաքին հղումներ
* Բրենդա Ֆրիքերը MSN Movies կայքում 
* Բրենդա Ֆրիքերը Holby.TV կայքում 

Կատեգորիա:20-րդ դարի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Դուբլին քաղաքում ծնվածներ
Կատեգորիա:Թատրոնի դերասանուհիներ
Կատեգորիա:Իռլանդացի դերասաններ
Կատեգորիա:Իռլանդացի կինոդերասաններ
Բոբոլի այգիներ

**Բոբոլի այգիներ** (), հայտնի զբոսայգի Ֆլորենցիայում, որը հանդիսանում է իտալական Վերածննդի լավագույն պարտեզային համալիրներից մեկը։

## Տեղագրություն և կառուցվածք
Բոբոլի այգիները գտնվում են Բոբոլի բլրի լանջերին՝ Պիտտի թանգարանի հետևում, որը հանդիսանում էր Տոսկանայի Մեդիչիների գլխավոր նստավայրը և համարվում էր առավել հայտնի այգեպուրակային վայրերից մեկը՝ XVI դարի արվեստում։ Այդ ժամանակներին համապատասխան ոճով այգին բաժանվում է հատվածների երկար առանցքային ճանապարհներով՝ մանրախիճով, որոնք զարդարված են դեկորատիվ քարե տարրերով, շքեղ արձաներով և շատրվաներով։ Բոբոլի այգիները բաժանվում են կիսամասնավոր և հասարակական քարայրային գոտիների, հավերժահարսերի արձաններով. կան սյունաշարեր, որոնք բաց տաճարների մաս են կազմում։ Իր ժամանակի համար անսովոր առանձնահատկություններից էր այն, որ այգուց հրաշալի տեսարան էր բացվում դեպի քաղաք։ Այգու տարածք մուտքը լայն թափով սկսեց գործել 1766 թվականին։

## Ստեղծման պատմություն

Բոբոլի այգիները կառուցվել են հայտնի դուքս Կոզիմո I-ի կնոջ՝ Էլեոնորա Տոլեդսկայայի հրամանով։ Այգու ստեղծումը վստահված էր Նիկկոլո Տրիբոլոյին, իսկ իր մահվանից հետո (1550 թվականից հետո) իր աշխատանքը շարունակում է Ամմանատի Բորտոլեմոյին, մի քանի քարայրների նախագծմանը և կառուցմանը մասնակցել է Ջորջո Վազարին։ Բոբոլի այգիների քանդակները կատարել է Բերնարդո Բոունտալենտին, որին նաև պատկանում է այգու քարայրների նախագծերը, որով այգին բաժանվում է պալատից։

Գլխավոր առանցքային ճանապարհը, որը անցնում է նոճիների և քարակաղնիների միջով՝ տանում է դեպի Պիտտի թանգարանի ճակատային հատվածի հետնամաս, սկսվում է ամֆիթատրոնի ներքևի մասից, իր ձևով հիշեցնում է դասական ձիարշավարան, և բարձրանում է դեպի Բոբոլի բլուր։ Աշխարհում առաջին օպերային ներկայացումները տեղի են ունեցել այս ամֆիթատրոնում։ Ամֆիթատրոնի կենտրոնում է գտնվում Հին Եգիպտոսի Լուքսորից բերված կոթողը՝ այստեղ բերված հռոմեական Վիլլա Մեդիչից։ Այս ճանապարհը զարդարում է Նեպտունի շատրվանը, որին ֆլորենտացիները կատակով անվանում են պատառաքաղով արձան, և Ստոլդո Լորենցիի արձան։ Մյուս առանցքային ճանապարհը, որը հիմնականից աջ անկյունում է գտնվում, տանում է դեպի շատրվանների և դարատափերի հատված։

Բոբոլի այգիները մի քանի անգամ ենթարկվել են վերակառուցման։ Իր ներկայիս տարածքը 4,5 հեկտար է, որը ձեռք է բերել XVII դարում։ Ներկայումս Բոբոլի այգիները համարում են թանգարան՝ բաց երկնքի տակ, որտեղ ներկայացված են քանդակներ, ինչպես անտիկ ժամանակների, այնպես էլ XVI-XVII դարերի։

## Պատկերասրահ

Boboli Gardens.jpg|Գեղեցիկ տեսարան պալացցո Պիտիից
BUONTALENTI.JPG|Բուոնտալենտի քարայրը


## Ծանոթագրություններ

## Արտաքին հղումներ
* Պաշտոնական էջ

Կատեգորիա:Իտալիայի զբոսայգիներ
Սինթ-Նիքլաս

**Սինթ Նիքլաս** (, ), քաղաք, որը գտնվում է Արևելյան Ֆլանդրիայի բելգիական նահանգում։ 2008 թվականի հունվարի 1-ի դրությամբ Սինթ Նիքլասում կար ավելի քան 70000 բնակիչ և Բելգիայի քաղաքների շարքում զբաղեցնում է 20-րդ տեղը։ Քաղաքը հայտնի է նաև իր շուկայական հրապարակով, այն ամենամեծն է Բելգիայում (3,19 հա)։

## Պատմություն
Սինթ Նիքլասի պատմությունը սկսվել է ընդամենը 1217 թվականից, երբ եպիսկոպոս Տուրնեի խորհրդով հիմնադրվել է տեղական հոգևորականների եկեղեցին, որը նվիրված է Սուրբ Նիկողայոս Զմյուռնացուն։ Մինչև 16-րդ դարի նոր մուտքը, այն գտնվում էր եպիսկոպոս Տուրնեի ենթակայության տակ։ Տարածաշրջանի քաղաքական տեսանկյունից կառույցը պատկանում է Ֆլանդրիայի դքսությանը։ Այն համարվում էր հարստություն, որը հանգեցրել է քաղաքի տնտեսական արագ աճին։ 1241 թվականին Սինթ Նիքլասը դառնում է տարածաշրջանի վարչական կենտրոն, իսկ 1248 թվականին Մարգարիտա II-ը քաղաքին միացնում է Սուրբ Նիկոլայ եկեղեցուց արևմուտք գտնվող տարածքները, որոնք երբեք չեն բաժանվի կամ վերակառուցվի։ Այս նվիրատվության հիմքերով է բացատրվում Սինթ Նիքլասի շուկայական հրապարակի չափերը։

### XIV-XVII դարեր

Սինթ Նիքլասը երբեք չի ունեցել քաղաքի պատկեր, այն եղել է որպես հաղթական նվեր նվաճողների համար։ 1381 թվականին քաղաքն սկսվել է այրվել հրդեհների պատճառով, իսկ ավազակները թալանում էին այն։ Մյուս կողմից, քաղաքի Շելդում գտնվելու վայրը և Գենտի և Անտվերպենի միջև գտնվելը, նպաստեց քաղաքի արագ վերականգնմանը։ 1513 թվականին Մաքսիմիլիան I կայսրը վերականգնեց քաղաքի իրավունքը, որը թույլ էր տալիս կազմակերպել շաբաթական շուկա։
XVII դարը համարվում է քաղաքի տնտեսական ծաղկման շրջան, որը առաջին հերթին Սինթ Նիքլասում  մշակվող վուշի և բրդի շնորհիվ էր։ Այդ ժամանակ էր , որ քաղաքում  շատ վարչական շենքեր և երեք վանքեր են կառուցվել։ 1690 թվականի մայիսի 25-ին Սինթ Նիքլասում կրկին հրդեհ է բռնկվել, որը ոչնչացրել է 565 տուն։

### XVIII—XXI դարեր

1764 թվականի առաջին տեքստիլ գործարանի ստեղծվելուց հետո Սինթ Նիքլասում սկսվեց  ինդուստրիալիզացման գործընթացը, որը 1830 թվականին այն  դարձրեց Արևելյան Ֆլանդրիայի  արդյունաբերական նշանակության քաղաք:1803 թվականին Նապոլեոն Բոնապարտը այցելեց Սինթ Նիքլաս, իսկ մեկ տարի անց, հիմք ընդունելով բնակչությունը (մոտ 11000) Սինթ Նիքլասին տվեց քաղաքի կարգավիճակ։ XIX դարում տեքստիլ արդյունաբերությունը սկսել է անկում ապրել, բայց քաղաքը նոր խթան է ստացել զարգացման համար 1850 թվականին, երբ կառուցվել է քաղաքապետարանը։ Երկրորդ համաշխարհային պատերազմից հետո տեքստիլ արդյունաբերությունը կրկին հայտնվել է խոր ճգնաժամի մեջ, իսկ այսօր գրեթե լրիվ անհետացել է։ Քաղաքի պատմական կենտրոնը այսօր համարվում է առևտրային թաղամաս։

## Տեսարժան վայրեր

* Սուրբ Նիկողայոս եկեղեցին, որը հիմնադրվել է XIII դարում։ Ապստամբությունների ժամանակ (մոտ 1580 թվական) եկեղեցին լուրջ վնասներ է կրել։ Այսօրվա ինտերիերը համապատասխանում է բարոկկո ոճին։ 
* Շուկայի հրապարակ՝ Բելգիայի ամենամեծ շուկան։
* Մարինյան եկեղեցին
* Համայնքապետարան
* Գերհարդ Մերկատորի պատմության քարտեզագրության թանգարանը
* Մոդեռն ոճով տունը
## Քույր քաղաքներ

## Հայտնի բնակիչներ
* Բոբ Բենի (1926), էստրադային երգիչ

* Թոմ Լաունա (1958), գրող, բանաստեղծ, դրամատուրգ

* Էն Բոուտերս (1980), բասկետբոլիստուհի
* Յան Վերտոնգեն (1987), ֆուտբոլիստ
## Ծանոթագրություններ

Կատեգորիա:Բելգիայի քաղաքներ
Ձեռնարկության տնտեսություն

**Ձեռնարկության տնտեսություն**, ձեռնարկության գործունեության ընթացքում տնտեսական որոշումների կայացման և ընդունման գործընթացի հետ կապված գիտելիքների համակարգ է :

Ձեռնարկությունը հանդես է գալիս, որպես անկախ տնտեսվար սուբյեկտ, որի հիմանական նպատակն է բավարարել հանրության կարիքները և դրանից շահույթ ստանալ։ Ձեռնարկությունները շուկայական տնտեսության հիմնական կապող օղակն է։ Հենց ձեռնարկություններն են, որ զբաղվում են ապրանքի և ծառայությունների հիմական մատակարարմամբ և շուկայական հարաբերություններում այ տնտեսվարողների հետ կատարում են աշխատանքներ։ Հետեւաբար, ձեռնարկության տնտեսությունը, որպես գիտելիքների համակարգ եւ ձեռնարկության տնտեսական գործունեության կառավարման մեթոդներ, կարեւոր տեղ է զբաղեցնում արտադրության կազմակերպման և բաշխման ցանկացած տնտեսական համակարգի պայմաններում ։

Ձեռնարկության տնտեսության ուսումնասիրությունը տրվում է ինչպես տնտեսագետներին, այնպես էլ ապագա ճարտարագետներին և ոչ տնտեսագետների վերապատրաստման համար։

Ձեռնարկության տնտեսությունը կապված է մակրոէկոնոմիկայի և միկրոէկոնոմիկայի հետ։ Միկրոէկոնոմիկայի տարբերությունն այն է, որ միկրոտնտեսական վերլուծությունը ուսումնասիրում է շուկայի ազդեցությունը անհատական ձեռնարկության վրա և իսկապես տնտեսության ուսումնասիրություն եւ իսկապես 
այն չի հանդեսանում տնտեսության և ձեռնարկության մակարդակով արտադրության կազմակերպման ուսումնասիրություն։ Միկրոէկոնոմիկայի վերլուծության շրջանակներում շուկայի երկու կողմերն էլ համարվում են և՛ առաջարկություն, և՛ պահանջարկ։ Ձեռնարկության տնտեսության տեսանկյունից պահանջարկը դիտվում է որպես դրսից ստացված առաջարկ։

## Ծանոթագրություններ

Կատեգորիա:Տնտեսագիտություն
Սոկեր Սիթի

**First National Bank Stadium** կամ **FNB Stadium**, նաև հայտնի է որպես «Սոկեր Սիթի» (), ֆուտբոլային մարզադաշտ, որը գտնվում է Յոհաննեսբուրգում, Աֆրիկայի տարածքում ամենամեծ մարզադաշտն է։ Մարզադաշտում կայացել է 2010 թվականի ֆուտբոլի աշխարհի առաջնությունը, ինչպես նաև 1996 թվականին աֆրիկյան ազգերի գավաթի եզրափակիչը։ Մարզադաշտում տեղավորում է 94,736 հանդիսատես, աշխարհի գավաթի ժամանակ կրճատվել է 84.490-ով, մամուլի և կարևոր հյուրերի տեղավորման համար։

## Պատմություն
Մարզադաշտի շինարարությունը սկսվել է 1986 թվականին, իսկ բացումը տեղի է ունեցել 1989 թվականին։ 2009 թվականին, նախապատրաստվելով 2010 թվականի ֆուտբոլի աշխարհի առաջնության եզրափակիչ փուլին, հիմնովին նորացվել է։

«Սոկեր Սիթին» գտնվում է Յոհաննեսբուրգի հարավ-արևմտյան մասում՝ Սոուետոյում։ Գտնվում է Հարավային Աֆրիկայի ֆուտբոլային ասոցիացիայի շտաբի կողքին։

1989 թվականին մարզադաշտի պաշտոնական անվանումը համաձայն հովանավորչական համաձայնության՝ First National Bank Stadium է, սակայն խաղերի ժամանակ ֆուտբոլային մարզադաշտը կրում է «Soccer City» անունը։

## 1996 թվականի Աֆրիկայի գավաթ

## Աշխարհի առաջնություն 2010

## Այլ իրադարձություններ
2012 թվականի նոյեմբերի 30-ին մարզադաշտում տեղի ունեցավ երգչուհի Լեդի Գագայի շոուն ` «The Birth of This Way Ball» համաշխարհային շրջագայության ժամանակ։  Ցուցահանդեսին մասնակցել են 56.900 մարդ։  2013 թվականի դեկտեմբերի 10-ին մարզադաշտում հրաժեշտի արարողություն տեղի ունեցավ Հարավաֆրիկյան Հանրապետության նախկին նախագահ, Բլրիդեյեդ Նելսոն Մանդելայի հետ։

## Ծանոթագրություններ

## Արտաքին հղումներ
* Մարզադաշտի պաշտոնական կայք 
* Սոկեր Սիթի  Հարավային Աֆրիկայի կայքում

Կատեգորիա:Ֆուտբոլային մարզադաշտեր
«Պլազա» հյուրանոց

**«Պլազա» հյուրանոց** (), հինգաստղանի հյուրանոց Նյու Յորքում։ Համարվում է Նյու Յորքի ամենահին և աշխարհի ամենահեղինակավոր հյուրանոցներից մեկը։ Գտնվում է Մանհեթենի կենտրոնական հատվածում՝ Բանակային մեծ հրապարակում, որտեղ իրար են հատվում 59-րդ փողոցը և հինգերորդ պողոտան։ Հյուրանոցը գտնվում է Նյու Յորքի կենտրոնական պարկի հարավարևելյան անկյունի հարևանությամբ։

## Պատմություն
left|180px|thumb|«Պլազան» բացման ժամանակ
Հյուրանոցի կառուցումը սկսվել է 1905 թվականին և արժեցել $12,5 միլիոն ԱՄՆ դոլար։ «Պլազան» բացվել է 1907 թվականի հոկտեմբերի 1-ին։ Այն ժամանակ հյուրանոցում մեկ գիշերվա համար մեկ համարի գինը կազմում էր $2,5 (մոտ $58,2 ԱՄՆ դոլար ժամանակակից արժեքով), իսկ այսօր այդ նույն սենյակի գինը գերազանցում է 700 ԱՄՆ դոլարը։

1943 թվականին հյուրանոցը գնել է Քոնրադ Հիլթոնը՝ վճարելով 7,4 միլիոն դոլար։ Հյուրանոցը գնելուց հետո՝ նա ծախսել է ևս 6 000 000 դոլար՝ վերակառուցման աշխատանքների համար։ Դրանից հետո հյուրանոցը մի քանի անգամ վերավաճառվել է։ Գնորդներից մեկը եղել է ԱՄՆ ներկայիս նախագահ Դոնալդ Թրամփը։ Նա «Պլազան» 1988 թվականին գնել է 407,5 միլիոն ԱՄՆ դոլարով։

1985 թվականի սեպտեմբերին հյուրանոցում համաձայնագիր է կնքվել ԱՄՆ-ի, Ճապոնիայի, Գերմանիայի Ֆեդերատիվ Հանրապետության, Ֆրանսիայի և Մեծ Բրիտանիայի ֆինանսների նախարարների միջև՝ տվյալ երկրների ազգային արժույթի համեմատ դոլարի կուրսի նվազեցման մասին։

Վերջին վերակառուցման համար հյուրանոցը փակվել է 2005 թվականի ապրիլի 30-ին։ Երեք տարի անց՝ հյուրանոցը վերաբացվել է։ Այնտեղ հաշվարկվում էր 282 հյուրանոցային համարներ և 152 մասնավոր բնակարաններ։ Այդպիսի բնակարաններից առաջինը վաճառվել է 10 միլիոն դոլարով։ Գնորդը եղել է իսրայելցի ձեռնարկատեր Լև Լևաևը, իսկ վերջինը վաճառվել է ռեկորդային 50 000 000 ԱՄՆ դոլարով։ Բայց վերջին ժամանակներում հյուրանոցում մասնավոր բնակարան կարելի է գնել 50 քառակուսի մետրը սկսած 1 500 000 ԱՄՆ դոլարով։

## Ճարտարապետական հուշարձան
[right|200px|thumb|[Կենտրոնական պարկի լճակը և հյուրանոցը]]
1978 թվականին Նյու Յորքի պահպանման հանձնաժողովը հյուրանոցին տվել է հատուկ կարգավիճակ, որը, «Ուոլդորֆ Աստորիա» հյուրանոցի հետ միասին, հյուրանոցին շնորհում է Նյու Յորքի պատմական տեսարժան վայրի կարգավիճակ։ Այսպիսով, հյուրանոցը դարձել է զբոսաշրջիկների այցելության օբյեկտներից մեկը։ 2009 թվականի հունվարին «Պլազա» հյուրանոցը փակվել է զբոսաշրջիկների այցելության համար։

## Պլազան ֆիլմերում
Հյուրանոցի դեբյուտը ֆիլմերում տեղի է ունեցել 1959 թվականին Ալֆրեդ Հիչքոքի «Դեպի հյուսիս հյուսիս-արևմուտքով» ֆիլմում, ինչը Պլազան էլ ավելի հայտնի է դարձրել։ Հյուրանոցը հայտնվել է «Տանը մենակ 2։ Նյու Յորքում կորածը», «Մեծ բիզնես», «Դանդի անունով կոկորդիլոսը», «Հարսնացուների պատերազմ», «Դա կարող էր պատահել քեզ հետ», «Էլոիզայի արկածները», «Էլոիզայի արկածները 2», «Ընտանիքասերը», «Սարդ-մարդը», «Նյու Յորքի վայրկյան», «Մեծն Գեթսբին», «Բամբասանքի աղջիկ» ֆիլմերում և հեռուստասերիալներում։

## Հետաքրքիր փաստեր
* 1964 թվականի փետրվարին հյուրանոցում իջևանել է The Beatles բրիտանական ռոք խումբը՝ Նյու Յորքում իրենց առաջին այցի ժամանակ։

## Տես նաև
* Ջարեդ Ֆլեգ

## Ծանոթագրություններ

## Արտաքին հղումներ
* «The Plaza Hotel»-ի պաշտոնական կայք էջը 

Կատեգորիա:1907 հիմնադրված հյուրանոցներ
Կատեգորիա:Նյու Յորքի շենքեր և կառույցներ
Վաղենտինոս (Հռոմի պապ)

**Վաղենտինոս (Հռոմի պապ)** (, , , ), եղել է Հռոմի պապ սեպտեմբերի 1-ից, որոշ աղբյուրներում` 827 թվականիի օգոստոսի 31-ից հոկտեմբերի 10-ը։

## Կենսագրություն
Ծնվել է Հռոմում` Լիա լեռան տարածքում` Լեոնի ազնիվ ընտանիքում։ Նրա հայրը Լեոնե Լեոնին էր  (, ): Ցուցադրելով վաղ սովորելու ունակությունը, նա տեղափոխվեց դպրոցից Լատերանի պալատ և, ըստ Լիբեր  Պոնտիֆիկալի, նշանակվել է սարկավագ Հռոմի Պասքալիս I-ի կողմից։ Նա նաև դարձավ Պասկալայ I Պապի Եվգենե II-ի իրավահաջորդը, նույնիսկ խոսակցություններ էին եղել, որ Վաղենտինոսը Եվգենի II-ի որդին է։ Նույնիսկ լուրեր էին պտտվում, որ Վաղենտինոսն ու Եվգենի II-ը ներգրավված էին անօրինական հարաբերությունների մեջ։
Հռոմեական հոգևորականությունը, ազնվականությունը և ժողովուրդը կարծում էին, որ Վալենտիանոսը առաքելական աթոռի ամենաարժանի թեկնածուն է։ Նրանք նրան Սանտա Մարիա Մաջորե բազիլիկից տեղափոխեցին Լաթերիանի պալատ՝ անտեսելով նրա բողոքը։ Հաջորդ կիրակի, Վաղենտինոսը պաշտոնապես հաստատվեց Հռոմի եպիսկոպոս՝ Սուրբ Պետրոսի տաճարում։ Ընտրությունների ժամանակ ներկա կայսերական ներկայացուցիչ չկար, և Վաղենտինոսը հնարավորություն չուներ իր ընտրությունը համաձայնեցնելու կայսեր հետ։ Ընդամենը հինգ շաբաթ անց՝ հոկտեմբերի 10-ին, 827-ին, Վաղենտինոսը մահացավ։

Վաղենտինոսի ընտրությունը՝ Հռոմի Պապի ընտրություններում, հռոմեական ազնվականության ազդեցության ամրապնդման ևս մեկ նշան էր։ Սա, չնայած այն հանգամանքին, որ 769 թվականին Լաթերեն խորհուրդը հաստատեց, որ Հռոմի Պապի ընտրությունը պետք է լինի հռոմեական հոգևորականության իրավունքը, իսկ ազնվականությունը կարող է հարգել միայն ընտրված Հռոմի Պապին։ Աշխարհիկ մարդկանց աստիճանաբար ներխուժումը պապերի ընտրություններում իր բարձրակետին հասավ X դարում, երբ պապականությունը խաղալիք դարձավ հռոմեական ազնվականության ձեռքին։

## Ծանոթագրություններ

## Գրականություն
* Mann, Horace K., The Lives of the Popes in the Early Middle Ages, Vol. II: The Popes During the Carolingian Empire, 795—858 (1906)
* DeCormenin, Louis Marie; Gihon, James L., A Complete History of the Popes of Rome, from Saint Peter, the First Bishop to Pius the Ninth (1857)
*  R. Krautheimer, *Rome. Profile of a city, 312–1308*, Princeton University Press, Princeton, 1980 ;
* F. Marazzi,

## Արտաքին հղումներ
*Vita Operaque by Migne Patrologia Latina with analytical indexes
Քոջաթեփե մզկիթ

**Քոջաթեփե մզկիթ** (), Անկարայի ամենամեծ մզկիթը։ Համարվում է քաղաքի տեսարժան վայրերից մեկը։ Գտնվում է Անկարայի համանուն թաղամասում՝ քաղաքի պատմական հատվածից դեպի հարավ։

## Պատմություն
Մզկիթի կառուցումը սկսվել է 1967 թվականին։ Ճարտարապետ Վեդաթ Դալոքայի նախնական նախագծով նախատեսվում էր կառուցել ժամանակակից մզկիթ, սակայն հետո քաղաքային իշխանությունները վերանայեցին իրենց որոշումը և նախապատվությունը տվեցին ճարտարապետ Հյուսրեվ Թայլայի դասական ոճի նախագծին։ Մզկիթի կառուցումը տևել է ավելի քան 20 տարի և ավարտվել 1987 թվականին։ Քոջաթեփե մզկիթը ունի չորս մինարեթներ և մեծ գմբեթ՝ բնորոշ օսմանյան ճարտարապետական ոճի մնացած մզկիթներին։ Գլխավոր գմբեթի բարձրությունը կազմում է 48,5 մ, իսկ տրամագիծը՝ 25,5 մ։ Մինարեթների բարձրությունը, որոնք զարդարված են ոսկեզօծ կիսալուսիններ, կազմում է 88 մետր։ Մզկիթի ընդհանուր տարածքը կազմում է 4288 մ²։

Մզկիթը ներսից զարդարված է ապակենախշերով և ոսկե թիթեղիկներով, հախճապակե մեծ ջահերով, դեկորատիվ սալիկներով։ Հատակը պատված է մարմարով։ Մզկիթի կենտրոնում գտնվում է Մասջիդ ան Նաբավի մզկիթի մոդելը, որը գտնվում է Մեդինայում։ Մոդելը 1993 թվականին Թուրքիայի նախագահ Սուլեյման Դեմիրելին նվիրել է Սաուդյան Արաբիայի թագավոր Աբդուլլահ իբն Աբդուլ-Ազիզ ալ-Սաուդը։

Ստորգետնյա տարածքներում տեղակայված են սրճարաններ և քաղաքի ամենամեծ սուպերմարկետներից մեկը, որի վարձավճարը վճարվում է մզկիթի բյուջեից։

## Պատկերասրահ

Kocatepe Mosque 2013-08-07 23-31.jpg|300px|Գմբեթը և մինարեթները
Ankara Kocatepe Camii Innen.JPG|300px|Կենտրոնական գմբեթի ներքին տեսքը
Kocatepe Mosque Ankara.jpg|300px|Սելիմիե մզկիթի բակը
Ankara-Kocatepe.jpg|300px|Քոջաթեփե մզկիթի մուտքի հատվածը
Minaret Kocatepe.jpg|Մինարեթ


## Ծանոթագրություններ

## Գրականություն
* As, Imdat, "Vedat Dalokay’s Unbuilt Project: A Lost Opportunity, " in «The Digital Mosque: A New Paradigm in Mosque Design» Journal of Architectural Education (JAE), Volume 60, Issue 1, 2006, pp.54-66
* As, Imdat "The Kocatepe Mosque Experience, " in ''Emergent Design: Rethinking Contemporary Mosque Architecture in Light of Digital Technology,'' S.M.Arch.S. Thesis, Massachusetts Institute of Technology, Cambridge, MA, 2002. pp.24-46

Կատեգորիա:Գմբեթավոր կրոնական շենքեր և կառույցներ
Կատեգորիա:Թուրքիայի մզկիթներ
Զաքարի Քուինտո

**Զաքարի Ջոն Քուինտո** (, ), ամերիկացի դերասան, մեծ ճանաչում ստանալով «Հերոսները» սերիալում Սայլեր սերիական մարդասպանի, «Ամերիկյան սարսափ պատմություն» սերիալում բժիշկ Օլիվեր Թրեդսոնի, «Աստղային ճանապարհ» (2009), «Ստարտրեկ. Պատիժ» (2013), «Ստարտրեկ. Անվերջություն» (2016) ֆիլմերում, կոմանդեր Սպոկի դերերի շնորհիվ։

## Կենսագրություն
Քուինտոն կիսով չափ իտալացի է, կիսով չափ՝ իռլանդացի։ Ծնվել է Փենսիլվանիա նահանգի Փիթսբուրգում քաղաքում։ 1995 թվականին ավարտել է կաթոլիկական դպրոցը, իսկ 1999 թվականին Կարնեգի Մելոնի համալսարանը։

Հեռուստատեսությունում առաջին անգամ հայտնվել է «Ուրիշները» (2000) սերիալում։ Ավելի ուշ նկարահանվել է այնպիսի հիթային հեռուստասերիալներում, ինչպիսիք են «CSI», «Հրեշտակի հպումը», «Հմայվածները», «Հաճախորդը միշտ մեռած է», «Լիզի Մագուայրը», և «Դրագնետը»։ 2004 թվականին նա ստացել է երկրորդային դեր «24» սերիալում։ Ադամ Կաուֆմանի դերով, Քուինտոն հայտնվում էր այս սերիալի երրորդ եթերաշրջանի գրեթե բոլոր դրվագներում, բացառությամբ մեկից։ 2006 թվականին Զաքարին սկսել է նկարահանվել Թորի Սփելինգի «So NoTORIous» սիթքոմում, ինչպես նաև «Հերոսները» գիտա-ֆանտաստիկական սերիալում, որտեղ նա խաղում էր Սայլեր սերիական մարդասպանի դերը։

2007 թվականին Քուինտոն հետաքրքրություն է հայտնել երիտասարդ Սպոկի դերի կատարմանը՝ «Աստղային ճանապարհ» շարքի 11-րդ ֆիլմում։ 2007 թվականի հուլիսի 26-ին հայտարարված է եղել, որ Քուինտոն հաստատված է Սպոկի դերի համար՝ «Աստղային ճանապարհի» հերթական ֆիլմում, որը դուրս է եկել 2009 թվականի մայիսի 7-ին.

## Անձնական կյանք
Քուինտոն՝ բաց համասեռամոլ է, կատարել է քամինգ-աութ 2011 թվականի հոկտեմբերին։

2010 թվականից Քուինտոյին սիրավեպ էին վերագրում ամերիկացի երգիչ և դերասան Ջոնաթան Գրոֆոմի հետ, որը նա հաստատել է 2012 թվականի սեպտեմբերին։ Նրանք բաժանվել են 2013 թվականի հուլիսին։

2013 թվականից հարաբերությունների մեջ է մոդել Մայլզ ՄաքՄիլանի հետ։ Իրենց հարաբերությունները նրանք հաստատել են 2014 թվականի օգոստոսին։ 2015 թվականի սկզբին զույգը տեղափոխվել է Մանհեթենում համատեղ գնված բնակարանը։

2015 թվականի նոյեմբերին Vogue ամսագիրը, անվանել է Քուինտոյին և ՄաքՄիլանին «ազդեցիկ զույգ, որի ազդեցությունը տարածվում է կինոյի, մոդայի և արվեստի ոլորտներում»։

## Ֆիլմագրություն

## Ծանոթագրություններ

## Արտաքին հղումներ
* Զաքարի Քուինտոյի պաշտոնական կայք
* 
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հասարակական գործիչներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի ֆեմինիստներ
Կատեգորիա:Ամերիկացիներ իռլանդական սերմամբ
Կատեգորիա:ԼԳԲՏ իրավունքների ակտիվիստներ
Հեռանկարային հետազոտությունների ինստիտուտ

**Հեռանկարային հետազոտությունների ինստիտուտ** (), գիտահետազոտական ինստիտուտ ԱՄՆ Նյու Ջերսի նահանգի Փրինսթոն քաղաքում։

Ոչ անգլերեն աղբյուրներում հանդիպում է նաև անվանման  թարգմանության այլ տարբերակներ` **Հիմնարար ուսումնասիրությունների ինստիտուտ**, **Բարձրագույն ուսումնասիրությունների ինստիտուտ**, **Առաջատար հետազոտությունների ինստիտուտ**։

## Պատմություն
Ինստիտուտը հիմնադրվել է 1930 թվականին Լուիս Բամբերգերի և իր քրոջ Կարոլինա Բամբերգեր Ֆուլդի կողմից, որոնք նվիրաբերել են 5 միլիոն դոլար։ Նոր ինստիտուտն աշխատանքի է վերցրել նացիզմի վտանգից Եվրոպայից փախած բազմաթիվ գիտնականների։ Այստեղ են աշխատել ԱՄՆ արտագաղթած այնպիսի նշանավոր գիտնականներ, ինչպիսիք են Ալբերտ Էյնշտեյնը, Ջոն ֆոն Նեյմանը և Կուրտ Գյոդելը։ Չնայած մոտակա տեղակայմանը, ինստիտուտը հիմնադրման օրից ձևական կապեր չի ունեցել Պրիստոնի համալսարանի, կամ որևէ այլ ուսումնական հաստատության հետ։ Սակայն ինստիտուտը և Փրինսթոնի համալսարանը սերտ համագործակցություն են ունեցել բազմաթիվ համատեղ նախագծերում։ Ամբողջ գիտական գործունեությունը ինստիտուտում ֆինանսավորվում է դրամաշնորհների և նվիրատվությունների հաշվին։ Հետազոտությունները երբեք պատվերով չեն կատարվում, կամ ուղղորդվում դրսից, յուրաքանչյուր հետազոտող աշխատում է այն բանի վրա ինչը իրեն հետաքրքիր է։ Ինստիտուտը բաժանված է չորս հետազոտական «Դպրոցների»։
* Իրավաբանական
* Մաթեմատիկական
* Բնական գիտություններ
* Սոցիալական գիտություններ

Յուրաքանչյուր տարի հավաքագրում են 29 մշտական անդամներ, և 190 հրավիրվածներ ավելի քան 100 համալսարաններից և գիտահետազոտական ինստիտուտներից։ Յուրաքանչյուր դպրոցի համար ընտրությունը կատարվում է 1.500–ի կարգի թեկնածուներից, որոնց մեջ լինում են ինչպես երիտասարդ  հետազոտողներ, այնպես էլ փորձառու գիտնականներ։ Ինստիտուտ կարելի է ընդունվել ինչպես մեկ քննաշրջանի, այնպես էլ մի քանի տարվա արդյունքների հիման վրա, բայց մեծամասնությունն անցնում է մեկ տարում։

## Ինստիտուտի նշանավոր աշխատակիցներ

* Մայքլ Ատիա 
* Էնրիկո Բոմբիերի 
* Անդրե Վեյլ 
* Հերման Վեյլ 
* Էդվարդ Վիտտեն
* Կուրտ Գյոդել
* Կլիֆորդ Գիրց
* Ֆրիմեն Դայսոն  
* Կարլ Լյուդվիգ Զիգել  
* Էռնստ Կանտսրովիչ  
* Օտտո Նեյգեբաուեր 
* Ջոն ֆոն Նոյման  
* Էմմի Նյոթեր  
* Ռոբերտ Օպենհեյմեր  
* Աբրահամ Պայս  
* Էրվին Պանոֆսկի 
* Դավիդ Ռյուել
* Ջորջ Յուջին Ուլենբեկ 
* Յանգ Չժեննին  
* Ալբերտ Այնշտայն
* Պաուլ Էրդոշ

## Ծանոթագրություններ

## Գրականություն
* Монастырский М. И. IAS и IHES — история двух институтов. // Историко-математические исследования. — М.: Янус-К, 2001. — № 41 (6). — С. 73-83.
## Արտաքին հղումներ
* Պաշտոնական կայք

Կատեգորիա:1930 հիմնադրումներ ԱՄՆ-ում
Lip Service

**Lip Service** (կոր․՝ 립서비스), հարավկորեական դուետ, գտնվում են *CMG Chorok Stars*–ի, *CMG Chorok Stars*–ի և *KT Music*–ի հովանավորության տակ։ Դեբյուտը տեղի է ունեցել 2014 թվականի փետրվարի 4–ին «Yum Yum Yum» սինգլով։

## Անդամներ
### Ներկայիս
* Բիտա (կոր․՝ 비파), իրական անուն՝ Էշլի Յուն (կոր․՝ 애슐리 윤), ծնվել է 1988 թվականի հունվարի 11–ին։
* Աննա (կոր․՝ 애나), իրական անուն՝ Շին Էն Քյոն (կոր․՝ 신은경)։

### Նախկին
* Սորա (կոր․՝ 코라), իրական անուն՝ Յոմ Յուն Ջին (կոր․՝ 엄여진), ծնվել է 1990 թվականի մարտի 23–ին։
* Քայնդի (կոր․՝ 신디)։

## Սկավառակագրություն
### Մինի ալբոմներ

### Սինգլներ

### Ձայնագրություններ

## Ծանոթագրություններ

Կատեգորիա:2014 հիմնադրված երաժշտական խմբեր
Կատեգորիա:Երաժշտական խմբեր այբբենական կարգով
Կատեգորիա:Հարավկորեական պարային երաժշտական խմբեր
Կատեգորիա:Քեյ փոփ
Կատեգորիա:Քեյ փոփ երաժշտական խմբեր
Պենիշի

**Պենիշի** (; []), քաղաք Պորտուգալիայում, համանուն մունիցիպալիտետի վարչական կենտրոնը։ Քաղաքի բնակչության թվաքանակը կազմում է 15,6 հազար մարդ, իսկ մունիցիպալիտետի բնակչությանը՝ 27,3 հազար։ Քաղաքը և մունիցիպալիտետը մտնում են տնտեսա-վիճակագրական Կենտրոնական շրջանի և Օեշտե ենթաշրջանի կազմի մեջ։ Հին վարչական բաժանմամբ քաղաքը մտել է Էշտրեմադուրա նահանգի մեջ։

## Դիրք
Քաղաքը գտնվում է Լեյրիա քաղաքի վարչական կենտրոնից 66 կմ հարավ-արևմուտք։

Մունիցիպալիտետը սահմանակից է.
* հյուսիսում՝ Ատլանտյան օվկիանոսին,
* արևելքում՝ Օբիդուշ մունիցիպալիտետին,
* հարավում՝ Լորինյան մունիցիպալիտետին,
* արևմուտքում՝ Ատլանտյան օվկիանոսին։

## Բնակչություն

## Պատմություն
Քաղաքը հիմնադրվել է 1609 թվականին։

## Շրջաններ
Մունիցիպալիտետի մեջ մտնում են հետևյալ շրջանները.
# Աժուդա
# Ատոգիա դա Բալեյյա
# Կոնսեյսան
# Ֆերրալ
# Սերրա դել Ռեյ
# Սան Պեդրու

## Պատկերասրահ

Պատկեր:Doca de Peniche.jpg|
Պատկեր:Jardim junto à fortaleza de Peniche.jpg|
Պատկեր:Peniche 01.JPG|
Պատկեր:Cruz dos Remédios - Peniche (Portugal).jpg|


## Ծանոթագրություններ

## Արտաքին հղումներ
* Մունիցիպալիտետի պաշտոնական կայք 

Կատեգորիա:Պորտուգալիայի քաղաքներ
Blow Up Your Video

**Blow Up Your Video** (), ավստրալիական AC/DC հարդ ռոք խմբի ալբոմը, որը թողարկվել է 1988 թվականի հունվարի 18-ին (ԱՄՆ-ում 1988 թվականի փետրվարի 1-ին)։ Ալբոմը ձայնագրվել է Ֆրանսիայում՝ Miraval ստուդիայում, 1988 թվականի օգոստոս-սեմպտեմբեր ամիսներին։ 2003 թվականին ալբոմը վերաթողարկվել է՝ որպես AC/DC remasters-ի մաս։

## Ալբոմի մասին
Ալբոմի պրոդյուսերները եղել են  Հարի Վանդան և Ջորջ Յանգը, ովքեր աշխատել են խմբի նախորդ ալբոմների վրա (մինչև 1978 թվական)։ Ալբոմը համարվում է վերջինը, որի ձայնագրմանը մասնակցել է թմբկահար Սայմոն Ռայթը (1989 թվականին նա դուրս է գալիս խմբից և նրան փոխարինում  է Քրիս Սլեյդովը), և վերջինը, որում Բրայան Ջոնսոնը համարվել է երգի հեղինակ (հաջորդող բոլոր ալբոմների հեղինակները եղել են Անգուս և Մալքոլմ Յանգերը)։ Ալբոմի անվանումը վերցված է եղել «That’s the Way I Wanna Rock 'n' Roll» երգից։

*Blow Up Your Video-ն* համարվում է կոմերցիոն առավել հաջողված ստուդիական ալբոմը խմբի For Those About to Rock (We Salute You) ալբոմից։ Ալբոմն ստացել է դրական կարծիքներ քննադատներից (համեմատած նախորդ Flick of the Switch և Fly on the Wall ստուդիական ալբոմների հետ) և արագ հասել ԱՄՆ-ի պլատինային կարգավիճակին (1988 թվականի ապրիլի 29-ին)։

1989 թվականին ալբոմը ճանաչվել է Գրեմմիի «Գրեմմի» լավագույն հարդ ռոք վոկալային կամ գործիքային կատարման համար մրցանակ՝ զիջելով միայն Ջեթրո Թալի Crest of a Knave ալբոմին։

Ալբոմը թողարկելու համար խումբը 1989 թվականի հունվարի 28-ից նոյեմբերի 13-ն անցկացրել է «Blow Up Your Video World Tour» համերգային տուր, որին չի մասնակցել ռիթմի կիթառահար Մալքոլմ Յանգն՝ ալկոհոլի խնդրի պատճառով, սակայն պաշտոնապես հայտարարվել է, որ նա բաց է թողել տուրը որդու հիվանդության պատճառով։ Տուրի ժամանակ Մալքոլմին փոխարինել է իր եղբորորդի Սթիվի Յանգը։ Հայտնի է, որ որոշ երկրպագուներ չեն նկատել Մալքոլմի փոխարինումը, քանի որ Սթիվին շատ նման է նրան։

## Ստեղծագործությունների ցանկ
Բոլոր երգերը գրել են Անգուս Յանգը, Մալքոլմ Յանգը և Բրայան Ջոնսոնը։

«Snake Eye» և «Borrowed Time» երգերը ձայնագրվել են ալբոմի աշխատանքների ժամանակ, բայց թողարկվել է կողմ «Բ»-ում՝ «Heatseeker» և «That’s the Way I Wanna Rock 'n' Roll» սինգլների մի քանի տարբերակներում։ «Down On The Borderline» երգը նույնպես ձայնագրված է եղել, բայց հրապարակվել է միայն 1990 թվականին «Moneytalks» երգի ավստրալիական տարբերակում՝ կողմ «Բ»-ում։ Բոլոր 3 երգերը 2009 թվականին ներառվել են  Backtracks-ի կազմում։ «Let it Loose» և «Alright Tonight» երգերի ձայնագրման ժամանակ գողացվել են դրանց ցուցադրական տարբերակները, այդ պատճառով էլ վերջին տարբերակը չի ներառվել։

## Ձայնագրման մասնակիցներ
* Բրայան Ջոնսոն — վոկալ
* Անգուս Յանգ — սոլո կիթառ
* Մալքոլմ Յանգ — ռիթմի կիթառահար
* Քլիֆ Վիլլիամս — բաս կիթառ
* Սայմոն Ռայթ — հարվածային
*

## Հիթ-շքերթներ

## Սինգլներ

## Վաճառք

## Ծանոթագրություններ

Կատեգորիա:1988 ալբոմներ
Կատեգորիա:AC/DC խմբի ալբոմներ
Կատեգորիա:Անգլալեզու ալբոմներ
Պոռնոգրաֆոմանիա

**Կախվածություն պոռնոգրաֆիայից** կամ **Պոռնոգրաֆոմանիա**, սեռական խանգարման ենթադրյալ ձև, մարդու պաթոլոգիական կախվածությունը պոռնոգրաֆիայից։ Չի  հիշատակվում հոգեբանական խանգարումների, ախտորոշման և վիճակագրության տեղեկագրքում (DSM-IV)։

## Սահմանումը
Պոռնոգրաֆիայից կախվածությունը կարող է սահմանվել, որպես հոգեբանական խանգարում  կամ կախվածությունը պոռնոգրաֆիայից,  որը բնութագրվում  է  անընդհատ պոռնոգրֆիայի  դիտման, կարդալու կամ այդ թեմայի մասին մտածելով, որի արդյունքում նվազում է անհատի կյանքի որակը։

## Տեսակներ
### Պոռնագրաֆիայից կախվածությունը Այրոնսի և  Շնայդերի սահմանման մեջ
Ֆորմալ չափանիշները առաջարկվել են DSM-IV-ի ալկոհոլի կախվածության չափանիշներին  համանման։ Գուդմանան համեմատել է DSM-ի տարբեր կախվածությունների տարբեր չափանիշները և  տվել է խանգարման հիմնական նշանները․

* Քրոնիկ անկարողությունը դիմադրել կախվածության առարկայի հանդեպ ցանկությունը 
* Աճող լարվածությունը, նախորդող ործողությունների հետ։

Այս նշանները կարող են վերաբերել գրեթե ցանկացած կախվածության, և բնութագրում են  անվերահսկելի գործողությունները։

### Կախվածություն ինտերնետ պոռնոգրաֆիայից
Ինտերնետ պոռնոգրաֆիայից կախվածությունը վերաբերում է համաշխարհային ցանցի միջոցով ձեռք բերած պոռնոգրաֆիայի ստացմանը։ Կախվածությունը այս տեսանկյունից համարվում է  ավելի ուժեղ, քան սովորական կախվածությունը պոռնոգրաֆիայից։ Հիվանդները իրենց կախվածությունը բավարարելու համար անցկացնում են նոր և ավելի ծանր պառնոգրաֆիայի որոնում համացանցում։

## Տես նաև
* Սեռական խանգարումների ցանկ

## Ծանոթագրություններ

## Արտաքին հղումներ
*Կախվածություն պոռնոյից․ ի՞նչ անել
* Statement of Daniel Linz, Ph.D. on The Science Behind Pornography Addiction 
* Old Temptation and the Internet Pornography 
* http://www.feedtherightwolf.org/2009/10/candeo-can-overcoming-pornography-and.html  Candeo Addiction.
* http://www.freedombeginshere.org  
* http://www.throughtheflame.org 
* Statistics about pornography in 2016

Կատեգորիա:Կախվածություններ
Կատեգորիա:Սեռական ֆետիշիզմ
Կատեգորիա:Հոգեկան հիվանդություններ
Լարիսա Հովհաննիսյան

**Լարիսա Վիրջինիա Հովհաննիսյան** (), ամերիկահայ սոցիալական ձեռներեց։ Հիմնադրել է «Դասավանդի՛ր, Հայաստան» կրթական հիմնադրամը, որի նպատակն է Հայաստանում և Արցախում խթանել կրթական հավասար հնարավորությունները։ Հովհաննիսյանը ծնվել է Հայկական ԽՍՀ-ում՝ ամերիկահայ ընտանիքում՝ իր մանկությունն անցկացնելով Մոսկվայում և Երևանում։

## Կենսագրություն
Լարիսան ծնվել է Հայաստանի մայրաքաղաք Երևանում, Մայա Լեոնիդի Հուրունցի և իռլանդական ծագմամբ ամերիկացի Ջոն Պատրիկ Ռայանի ընտանիքում։ Երբ Լարիսան երեք ամսական էր, ընտանիքը տեղափոխվել է նախ Կալիֆորնիա, ապա՝ Ռուսաստան։ Մանկության մեծ մասը Լարիսան անցկացրել է Մոսկվայում և Երևանում։ Ավագ դպրոցն ավարտելուց հետո, ուսումը շարունակելու նպատակով մեկնել է Միացյալ Նահանգներ։ Լարիսան արցախցի նշանավոր գրող Լեոնիդ Հուրունցի թոռնուհին է։ Ունի նաև կրտսեր քույր՝ Մարգարեթ Ռայանը։

## Կրթություն
Լարիսա Հովհաննիսյանը ավարտել է Սուրբ Նորբերտի քոլեջի լիբերալ արվեստի բաժինը։ Հովհաննիսյան հատուկ կրթության մասնագետի մագիստրոսի աստիճան է ստացել Արիզոնայի պետական համալսարանում։

## Կարիերա
2013 թվականին Հովհաննսիյանը հիմնադրել է «Դասավանդի՛ր, Հայաստան» կրթական հիմնադրամը, որը շահույթ չհետապնդող, ոչ-առևտրային կազմակերպություն է։ «Դասավանդի՛ր, Հայաստան»-ը Teach For All («Կրթություն բոլորի համար») կրթական միջազգային ցանցի 36-րդ գործընկերն է, ցանց, որի նպատակն է աշխարհի յուրաքանչյուր երկրում ապահովել և ընդլայնել որակյալ կրթության հասանելիությունը և հնարավորությունները։ Հովհաննսիյանը նաև հանդիսանում «Կիզազի» միջազգային կրթական ցանցի խորհրդի անդամ։

### «Դասավանդի՛ր, Հայաստան»
«Դասավանդի՛ր, Հայաստան»-ի առաքելությունն է հավաքագրել, վերապատրաստել և երկամյա ժամկետրով Հայաստանի ու Արցախի մարզեր գործուղել նվիրյալ առաջնորդների՝ հանուն բոլոր երեխաների կրթական հնարավորությունների ընդլայնման։ Ծրագրի ողջ ընթացքում այս անհատները, կամ ինչպես մենք ենք սիրում նրանց անվանել Ուսուցիչ-առաջնորդները, կիրառում են փոփոխությունների վրա հիմնված ուսումնառությունը՝ զարգացնելու այնպիսի Աշակերտ-առաջնորդների, ովքեր, իրենց հերթին, կդառնան հիմնադրամի առաքելության դեսպանները։ Հավաքագրելով հարյուրավոր Ուսուցիչ-առաջնորդների և կրթելով հազարավոր Աշակերտ-առաջնորդների՝ «Դասավանդի՛ր, Հայաստան»-ը առարկայացնում է Հայաստանի և Արցախի ողջ ներուժը։ Ներկայումս հիմնադրամը հանդիսանում երկրի և ընդհանրապես տարածաշրջանի շահույթ չհետապնդող ամենամեծ կազմակերպություններից մեկը՝ աշխատելով առավել քան 30,000 աշակերտների հետ։

## Մրցանակներ
2016 թվականի սեպտեմբերին Հայաստանի Հանրապետության կառավարությունը պաշտոնապես ճանաչել է կրթության ոլորտում Լարիսա Հովհաննիսյանի կատարած անգնահատելի ներդրումը։

## Երաժշտություն
2015 թվականին Լարիսան Գրեմմի մրցանակակիր, System of A Down խմբի մենակատար Սերժ Թանկյանի հետ ձայնագրեց «Արի՛ իմ սոխակ» օրորոցայինը։ Երգը դարձավ Հայոց Ցեղասպանության թեմայով նկարահանված «1915» հոգեբանական թրիլերի սաունդթրեքը։

## Ծանոթագրություններ

## Արտաքին հղումներ
* http://teachforall.org/en/larisa-ryan 

Կատեգորիա:Ամերիկահայ գործարարներ
Կատեգորիա:Ամերիկահայ հասարակական գործիչներ
Կատեգորիա:Կին ակտիվիստներ
Յուտայի համալսարան

**Յուտայի համալսարան** (, հաճախ կրճատում են մինչև՝ UofU, արտասանվում է Յու-օֆ-Յու), ԱՄՆ Յուտա նահանգի ամենամեծ և նշանավոր ուսումնական հաստատությունն է։ Բուհերի Շանհայի վարկանիշային սանդղակի համաձայն՝ համալսարանն աշխարհում զբաղեցնում է 79-րդ տեղը։

## Պատմություն
Համալսարանը հիմնադրվել է 1950 թվականի փետրվարի 28-ին, և սկզբում կոչվել է Դեզերետի համալսարան (): Համալսարանը հիմնադրվել է Դեզերետի ժամանակավոր նահանգի Գլխավոր Ասամբլեայի կողմից (): Համալսարանի առաջին կառավարիչ է նշանակվում Օրսոն Սպենսերը (): Գոյության առաջին տարիներին համալսարանն առնչվել է զգալի նյութական դժվարությունների։ Նյութական պրոբլեմների, ինչպես նաև դիմորդների պակասի հետ կապված Դեզերտի համալսարանը 1853 թվականին փակվել է։ Սակայն արդեն 1867 թվականին Յուտայի համալսարանը Դեյվիդ Օ. Կալդերայի () ղեկավարությամբ վերականգնում է իր գործունեությունը։

## Կամպուս
Համալսարանական քաղաքը (կամպուս) զբաղեցնում է 6,21 կմ2 չափով տարածք։ 2002 թվականի Ձմեռային օլիմպիական խաղերի ժամանակ կամպուսի տարածքում տեղակայվել էր Օլիմպիական ավանը, իսկ համալսարանական ստադիոնը օգտագործվեց Օլիմպիական խաղերի բացման և փակման արարողությունների համար։
Ֆակուլտետները և ինստիտուտները։
Յուտայի համալսարանը Յուտայի նահանգի բարձրագույն կրթության համակարգի մասն է։

## Ակադեմիական հաջողություններ
* ARPANET համակարգչային ցանցի մշակումը (Ինտերնետի նախորդը) հանձնարարվել է Կալիֆոռնիայի համալսարանին, Ստենֆորդի հետազոտական կենտրոնին, Կալիֆոռնիայի նահանգի համալսարանին և Յուտայի համալսարանին։

## Սպորտային հաջողություններ
Յուտայի համալսարանում ակտիվորեն գործում են տղամարդկանց 7 և կանանց 10 սպորտային թիմեր։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1850 հիմնադրումներ
Կատեգորիա:ԱՄՆ-ի համալսարաններ
Կատեգորիա:Ամերիկյան համալսարանների ասոցիացիա
Լրագրողների պաշտպանության կոմիտե

**Լրագրողների պաշտպանության կոմիտեն** () ամերիկյան կազմակերպություն է, տեղակայված է Նյու Յորքում և թղթակիցներ ունի ամբողջ աշխարհում։ Կազմակերպությունը պայքարում է մամուլի ազատության համար և պաշտպանում է լրագրողների իրավունքները։ American Journalism Review պարբերականն այն անվանում է «լրագրության Կարմիր խաչ»։

## Պատմություն և ծրագրեր
Լրագրողների պաշտպանության կոմիտեն հիմնադրվել է 1981 թվականին ի պատասխան պարագվայցի լրագրող Ալսիբիադես Գոնսալես Դելվալլեի հանդեպ տեղի ունեցած բռնության։
Հիմնադիր նախագահն է եղել Ուոլթեր Քրոնքիթը։ 1991 թվականից սկսած` այն անց է կացնում Լրագրողների պաշտպանության կոմիտեի ամենամյա միջազգային մամուլի ազատության մրցանակաբաշխությունը, որի ընթացքում նորություններ հաղորդելիս բռնության ու ճնշումների ենթարկված, բանտարկված լրագրողները մրցանակներ են ստանում։
2002-2008 թվականներին այն տպագրել է իր երկլեզու «Վտանգավոր նշանակումներ» () պարբերականը։ Այն նաև հրապարակում է *Հարձակում մամուլի վրա* ամենամյա հետազոտությունը։
Սկսած 1992 թվականից` կազմակերպությունը հրապարակում է մասնագիտական պարտքը կատարելիս սպանված լրագրողների անուններն ամբողջ աշխարհից։
Ըստ 2016 թվականի զեկույցի` 48 լրագրող ամբողջ աշխարհում սպանվել է իր աշխատանքի ժամանակ, և նրանց կեսից ավելին զոհվել են պատերազմական գոտիներում։ 1992 թվականից սկսած 1246 սպանված լրագրողների ամբողջական ցանկը հասանելի է կազմակերպության կայքում։
Կազմակերպությունը Խոսքի ազատության պաշտպանության միջազգային կոմիտեի հիմնադիր անդամներից է։

## Աշխատակազմ և ղեկավարներ
Արտասահմանցի թղթակից Աննա Քուփերն աշխատել է որպես կազմակերպության գործադիր տնօրեն 1998-2006 թվականներին։
Սկսած 2006 թվականից` կազմակերպության տնօրենն էր լրագրող Ջոել Սայմընը։ Նախկինում նա աշխատել է որպես կազմակերպության փոխտնօրեն։

Խորհրդում ընդկրգված են ամերիկացի հետևյալ լրագրողները. 

* Ստեֆան Ֆ. Ադլեր, Ռոյթերս 
* Աննա Գարելս
* Ամանդա Բենեթ
* Կրիշնա Բարաք
* Ռաջիվ Չանդրասեքարան 
* Սյուզան Չայրա, The New York Times
* Շեյլա Քոլոնել
* Ջոշ Ֆրիդման
* Դեյվիդ Ռեմնիք
* Չարլայն Հանթեր Գոլթ
* Ջոնաթան Քլեին, Getty Images
* Ջեյն Քրամեր, The New Yorker
* Իսաակ Լի
* Ալան Ռասբրիդջեր
* Դեյվիդ Շլեսինգեր
* Ջեյքոբ Վեիսբերգ 
* Մեթյու Վինքլեր, Բլումբերգ
* Քեթի Մարթոն
* Միշել Մասինգ
* Վիկտոր Նավասկի
* Քլարենս Փեյթ 
* Նորման Փիրլսթայն
* Լարա Լոգան, CBS
* Ռեբեկա Մըքքինոն
* Ահմեդ Ռաշեդ 
Խորհրդի նախկին անդամներ.
* Քրիստիան Ամանպուր
* Գվեն Իֆիլ
* Թոմ Բրոքոու
* Դեն Ռավըր
* Էնթոնի Լևիս
* Դեյվ Մարշ
* Մարկ Վիթեյքըր
* Անդրես Օփենհեիմեր 

## Տես նաև
* Ժուռնալիստիկա
* Լրագրող
* Լրագրողներ առանց սահմանների

## Ծանոթագրություններ

## Արտաքին հղումներ
*Սպանված լրագրողների ցանկ
*Բանտարկված լրագրողների ցանկ

Կատեգորիա:Իրավապաշտպան կազմակերպություններ
Վասկո դա Գամայի կամուրջ

**Վասկո դա Գամայի կամուրջ** (), կայմապարաներային կամուրջ, որը գտնվում է Պորտուգալիայի հյուսիս-արևելքում՝ Պիրենեյան թերակղզու ամենաերկար գետի՝ Տախոյի վրա։ Այն Եվրոպայի ամենաերկար կամուրջն է, որն ունի 12,3 կմ երկարություն։ Կամրջի նպատակն է նվազեցնել երթևեկության լարվածությունը Պորտուգալիայի մայրաքաղաքում։

Կամրջի վրա երթևեկությունը սկսվել է 1998 թվականի մարտի 29-ին։ Այդ տարում լրացել էր պորտուգալացի ճանապարհորդ Վասկո դա Գամայի կողմից Եվրոպայից Հնդկաստան տանող ծովային ուղու հայտնագործումը։

## Շինարարական աշխատանքներ
Վասկո դա Գամայի կամրջի շինարարական աշխատանքների նախագիծը բաժանված է եղել չորս մասի, որոնցից յուրաքանչյուրը կառուցվել է տարբեր ընկերությունների կողմից։ Կամրջի շինարարական աշխատանքները կատարվել են 3300 աշխատողների կողմից։ Շինարարական աշխատանքները տևել են 18 ամիս․ նույնքան էլ տևել է նախապատրաստական աշխատանքները։

## Ծանոթագրություն

Կատեգորիա:1998 հիմնադրումներ Պորտուգալիայում
Մասայոսի Նագատա

**Մասայոսի Նագատա** (ճապ.` 永田 雅宜, ), ճապոնացի մաթեմատիկոս, տեղափոխական  հանրահաշվի և հանրահաշվական երկրաչափության գծով մասնագետ։ 1958 թվականին  նա ներկայացրեց  Հիլբերտի տասնչորսերորդ պրոբլեմի հաստատման հակաօրինակ։

## Կենսագրություն
Նագատան ծնվել է 1927 թվականին, 1947 թվականին ընդունվել է Նագոյայի համալսարան, որտեղ եղել է Տադասի Նակայամայի աշակերտը։ 1950 թվականին ավարտել է համալսարանը և որոշ ժամանակ Նագոյայի համալսարանում  աշխատել է ասիստենտ և դասախոս, այնուհետև փոխադրվել Կիոտոյի համալսարան, 1963 թվականին ստացել  պրոֆեսորի պաշտոն և այդ պաշտոնում մնացել մինչև թոշակի անցնելը` 1990 թվականը։

Նագատան հատկապես հայտնի է որպես առանցքային հակաօրինակների հեղինակ, գծային հանրահաշվական խմբի օրինակ, այլ տարբերակային հանրահաշիվ, որը չի համարվում վերջնաստեղծված (Բացասաբար լուծելով Հիլբերտի 14-րդ պրոբլեմը), լրիվ հանրահաշվական բազմազանության օրինակ, որն անհնար է տեղավորել տարածական հարթության վրա, նյոթերովի օղակի անսահմանության օրինակ և այլն։ Կոմպակտաֆիկացիայի մասին Նագատայի թեորեման հաստատում է, որ ցանկացած հանրահաշվական բազմազանություն թույլատրում է ներդրում լրիվ բազմազանության մեջ։ Ավտոմորֆոզների մասին Նագատայի վարկածի համաձայն գոյություն ունեն երեք փոփոխականներով օղակի բազմանդամի ավտոմորֆիզմներ, որոնք հնարավոր չէ ներկայացնել «տարրական» ավտոմորֆիզմների համակցության տեսքով (այդպիսի  ավտոմորֆիզմները կոչվում են «վայրի»)։ 2003 թվականին  Շեստակովը և Ումիրբաևն ապացուցեցին, որ Նագատայի առաջարկած օրինակը իրականում համարվում է վայրի ավտոմորֆիզմ։

## Անդամակցություն
1975-1978 թվականներին Նագատան եղել է Միջազգային մաթեմատիկական միության Գործադիր կոմիտեի անդամ, 1979-1982 թվականներին` Միության փոխնախագահը :

## Պարգև
1986 թվականին պարգևատրվել է Ճապոնական ակադեմիայի մրցանակով։

## Ընտրված աշխատանքներ
* Nagata, Masayoshi. Local rings. - New York-London: Interscience Publishers, 1962. - (Interscience Tracts in Pure and Applied Mathematics).
* Nagata, Masayoshi. On the imbeddings of abstract surfaces in projective varieties // Mem. Coll. Sci. Univ. Kyoto. Ser. A. Math. - 1957. - № 30. - С. 231–235. MR: 0094358
* Nagata, Masayoshi. On the fourteenth problem of Hilbert. (англ.) // Proc. Internat. Congress Math., Cambridge University Press. - 1958. - P. 459–462.

## Ծանոթագրություններ

## Արտաքին հղումներ
* Masayoshi Nagata 

Կատեգորիա:Ճապոնացի մաթեմատիկոսներ
Կատեգորիա:Մաթեմատիկոսներ այբբենական կարգով
Խաչիկ Խաչեր

**Խաչիկ Խաչեր** (*Գալստյան*, ), իրանահայ գրող, թարգմանիչ, բանաստեղծ, հրապարակախոս, հասարակական գործիչ, ճարտարագետ։

## Կենսագրություն
Խաչիկ Խաչերը ծնվել է 1946 թվականին Թեհրանում։ Նախնական կրթությունը ստացել է Թեհրանի հայոց ազգային Քուշեշ վարժարանի  (նախկին Հայկազյան-Դավթյան) դպրոցում, այնուհետև կրթությունը շարունակելու նպատակով մեկնել է Գերմանիա, 1966-1978 թվականներին սովորել Ախեն քաղաքի Տեխնիկական համալսարանի (1974) և արդյունաբերական տնտեսություն և կառավարում բաժինների (1978) մագիստրատուրայի դիպլոմ։

1982 թվականին հրատարակել է «Անտարբերություն» բանաստեղծությունների ժողովածուն։ Գալուստ Խանենցի հետ հիմնել է «Թեհրանահայ գրական շրջանակ»-ը և խմբագրել երեք գիրք։

## Ստեղծագործություններ
**Պատմվածքների ժողովածուներ [[հայերեն]]ով**
* «Անտարբերություն», 1982 
* «Թափանցիկ մարդիկ», 1997 
* «Գեներալների խաչմերուկը», 2004 
* Ծուռը նստենք, շիտակ դատենք, Եր.: «Գրական հայրենիք» ՓԲԸ («Հայաստան» հրատ.), 2015

**Կարճ պատմվածքների ժողովածուներ [[պարսկերեն]]ով**
* «6-րդ արցունք», 2005 
* «Ագռավների սիրած տրամադրությունը», 2006 

Խաչերը հայերեն է թարգմանել իրանցի գրողների ստեղծագործություններ՝
* «Մետաքսի ճանապարհը» 
* «Կարմիր փողկապով տղամարդը» 
* «7 պատմվածք», 2003 թվական, իրանական ժողովրդական հեքիաթների ժողովածու
Թարգմանել է նաև գերմանացի գրող Արմին Վեգների «Խղճիս ձայնը երբեք չի լռելու» ստեղծագործությունը։

## Գրականություն
* Իրանահայոց հանրագիտարան։ Կազմող` Ժանետ Տ. Լազարյան։ Երևան, «ՎՄՎ-Պրինտ, 2012։

## Ծանոթագրություններ

Կատեգորիա:Իրանահայ արձակագիրներ
Կատեգորիա:Իրանահայ բանաստեղծներ
Կատեգորիա:Իրանահայ գրողներ
Կատեգորիա:Իրանահայ թարգմանիչներ
Կատեգորիա:Իրանահայ հասարակական գործիչներ
Կատեգորիա:Իրանահայ ճարտարագետներ